Diari Oficial de la Generalitat Valenciana


Sumari del DOGV 7887, del 04-10-2016 (2016/7519)

Notificació de la sentència dictada en el procediment de mesures de guarda i custòdia número 2206/2015.
-------------------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7519


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de guarda i custòdia número 2206/2015. [2016/7519]  
Procediment: família, guarda, custòdia, aliments, fill menor no matrimonial no consensuat número 002206/2015-M.  
Part demandant: Luz Karime Guerrero Idrobo.  
Part demandada: David Fernando Echeverri Dávila.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime de forma parcial la demanda de mesures de fills extramatrimonials contenciosa interposada per Luz Karime Guerrero Idrobo contra David Fernando Echeverri Dávila, i adopte les següents mesures pel que fa al fill menor d'edat, D. E. G.:  
1. El fill menor, sotmés a la pàtria potestat d'ambdós progenitors, quedarà sota la guarda i custòdia de la mare, i cada progenitor ha de mantindre informat l'altre sobre l'evolució escolar, social i sanitària de la filla, sempre que el progenitor no la puga obtindre per sí mateix, i els professionals que s'ocupen dels menors estaran obligats a subministrar, tant al pare com a la mare, qualsevol informació que els sol·liciten sobre el seu fill, pel fet de ser ambdós titulars de la pàtria potestat. Així mateix, s'haurà de sol·licitar el consentiment de l'altre progenitor (que s'entendrà atorgat si no mostra la seua oposició en els 10 dies naturals següents a la notificació fefaent) o tindre l'autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica, i, en general, qualsevol alteració que afecte de manera important la vida dels menors.  
  
2. Es fixa com a règim de visites a favor del pare:  
Quan David Fernando Echeverri Dávila residisca a Espanya i sense perjudici dels acords a què puguen arribar els progenitores en benefici del desenvolupament d'un règim de visites ample i flexible, el règim de visites mínim establit a favor del progenitor no custodi consistirà, amb lliurament i recollida al domicili familiar, en:  
- Caps de setmana alterns: des de l'eixida del col·legi el divendres fins a les 20.30 hores del diumenge. Si hi ha pont escolar, aquest el gaudirà el progenitor al qual li corresponga el cap de setmana a què vaja unit.  
- Festius (no integrants del pont) alterns: des de l'eixida del col·legi el dia anterior al festiu fins a les 20.30 hores del dia festiu.  
- Meitat de les vacances escolars de Nadal i Setmana Santa: El període de vacances que cal distribuir entre ambdós progenitors s'inicia a les 20.00 hores del darrer dia lectiu i finalitza a les 20.00 hores del dia anterior al primer dia lectiu. La segona meitat s'iniciarà a les 20.00 hores d'aquell dia que el nombre de pernoctes que gaudeix cada progenitor siga el mateix. Si no és possible perquè el nombre de dies no lectius és imparell, la primera meitat tindrà una pernocta més. Si hi ha desacord per a determinar la meitat que gaudeix cada progenitor, el pare elegirà els anys senars i la mare els anys parells, i han de comunicar-ne l'elecció a l'altre progenitor amb un mes, com a mínim, d'antelació.  
- La meitat de les vacances escolars d'estiu (des de les 20.00 hores del darrer dia lectiu fins a les 20.00 hores del dia anterior al primer dia lectiu): la primera meitat començarà a les 20.00 hores del darrer dia lectiu i finalitzarà a les 20.00 hores del dia 31 de juliol, i la segona finalitzarà a les 20.00 hores del dia anterior al primer dia lectiu. Si hi ha desacord per a determinar el progenitor que gaudirà la primera meitat, el pare elegirà els anys senars i la mare els anys parells, i han de comunicar-ne l'elecció a l'altre progenitor amb un mes, com a mínim, d'antelació.  
- Dies especials: amb independència del progenitor al qual li corresponga el dia d'acord amb el règim de visites exposat:  
· El dia del Pare, el dia de la Mare i el dia de l'aniversari de cada progenitor li correspondrà al progenitor de què es tracte, en horari d'11.00 hores (des de l'eixida del col·legi, si és dia lectiu) a 20.00 hores.  
· El dia de l'aniversari del menor, el pare estarà en [...] d'aquest, de les 11.00 hores (des de l'eixida del col·legi, si és dia lectiu) a les 20.00 hores els anys parells i la mare els anys senars.  
No obstant això, aquest [...] de visites general podrà substituir-se pel que s'enumera a continuació, per les raons de l'establiment de la residència a l'estranger de David Fernando Echeverri Dávila, i s'estableix un règim de visites especial i personals del pare, d'aquesta manera aquest podrà gaudir de la companyia del seu fill, D. E. G., sempre que el pare comunique a la mare, amb 15 dies d'antelació i de manera concreta, els dies en què desitja gaudir de la companyia del seu fill a Espanya. Aquestes visites es repartiran de manera que no interferisquen en la vida del menor i siguen compatibles amb el desenvolupament escolar i personal.  
Per a l'exercici del dret de visites, el pare ho haurà de notificar a la mare amb 15 d'antelació de la recollida del seu fill i li comunicarà el dia i l'hora de lliurament del menor al domicilio matern.  
El progenitor amb qui no estiga el fill podrà comunicar-se amb aquest a través de qualsevol mitjà sempre que ho considere oportú.  
En el cas de comunicació telefònica, caldrà respectar l'horari de descans del menor, de l'altre progenitor i, si escau, de la resta de la família.  
Les visites previstes per als avis i altres parents i persones properes, es referirà igualment a tots ells de forma simultània i es portaran a terme sempre amb un criteri flexible, d'acord amb la conveniència en cada moment i atenent sempre a l'interés del xiquet, i recolliran el menor al domicili matern i el reintegraran al mateix lloc.  
3. S'indica la quantitat de dos-cents cinquanta euros (250 ?) com a pensió per a aliments a favor dels dos fills menors, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment de conformitat amb les variacions de l'índex de preus de consum; cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica del alimentista, també comprenen aquests l'educació i la instrucció de l'alimentista.  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
4. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest jutjat, compte de Banesto número 0706 0000 02 (i núm. de procediment i any 0000/00). També pot realitzar-se la consignació mitjançant una transferència al número de compte 0030 3035 70 5118552396; caldrà consignar en la casella d'observacions el número de compte d'aquest Jutjat que s'indica més amunt i el número de procediment.  
Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Aquesta és la sentència, que pronuncie, mane i firme.»  
  
Atés que es desconeix el domicili o la residència actuals de la part demandada, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
  
Elx, 28 de setembre de 2016.- El lletrat de l'Administració de Justícia: Francisco Javier García Navarro.